夜飲留李聖咨法曹走筆
作者：劉弇
朝代：宋

paragraphs: 君不見東皋酒狂能放懷，醉鄉著家身去來。
又不見昔時西晉把螯客，隻手敵以黄金罍。
流年驚鴻瞥眼過，爲君特地柴門開。
鵝雛轉黄吹甕醅，紫蒲白薤雜芋魁。
始知有神王歡伯，解卷霢霂蘇愁荄。
玉繩挂閣爽氣回，烏樹不驚螢點苔。
熱耳未厭雞聲催，玉山好約斜河頹。
枯腸一掬君勿負，蓬行丸轉真悠哉。